CELEX: 32011D0914(01)
Language: el
Date: 2011-09-12 00:00:00
Title: Απόφαση της Επιτροπής, της 12ης Σεπτεμβρίου 2011 , σχετικά με τη χρηματοδότηση για το έτος 2011 διάφορων μέτρων που είναι αναγκαία για την εξασφάλιση της εφαρμογής του κανονισμού (ΕΚ) αριθ. 882/2004

14.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/9
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 12ης Σεπτεμβρίου 2011
   σχετικά με τη χρηματοδότηση για το έτος 2011 διάφορων μέτρων που είναι αναγκαία για την εξασφάλιση της εφαρμογής του κανονισμού (ΕΚ) αριθ. 882/2004
   2011/C 271/05
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1) (εφεξής «ο δημοσιονομικός κανονισμός»), και ιδίως το άρθρο 75,
   Έχοντας υπόψη τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των λεπτομερών κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2) (εφεξής «κανόνες εφαρμογής»), και ιδίως το άρθρο 90,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (3), και ιδίως το άρθρο 66 παράγραφος 1 στοιχείο γ),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής, της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο.
            
         
               (2)
            
            
               Ο κανονισμός (ΕΚ) αριθ. 882/2004 θεσπίζει κανόνες για τη διεξαγωγή των επίσημων ελέγχων, ώστε να επαληθευθεί η συμμόρφωση με τους κανόνες που στοχεύουν, ιδίως, στην πρόληψη, την εξάλειψη ή τη μείωση σε αποδεκτά επίπεδα των κινδύνων για τον άνθρωπο και τα ζώα, είτε άμεσα είτε μέσω του περιβάλλοντος, καθώς και τη διασφάλιση θεμιτών πρακτικών στο εμπόριο ζωοτροφών και τροφίμων και την προστασία των συμφερόντων των καταναλωτών, συμπεριλαμβανομένης της επισήμανσης των ζωοτροφών και των τροφίμων και άλλων μορφών ενημέρωσης των καταναλωτών.
            
         
               (3)
            
            
               Σύμφωνα με το άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004, οι πιστώσεις υποχρεώσεων που απαιτούνται για τη χρηματοδότηση άλλων μέτρων που είναι αναγκαία για να εξασφαλιστεί η εφαρμογή του παρόντος κανονισμού εγκρίνονται για κάθε έτος στο πλαίσιο της διαδικασίας του προϋπολογισμού. Τα μέτρα που αναφέρονται στο άρθρο 66 περιλαμβάνουν, ειδικότερα, την οργάνωση μελετών, τη δημοσίευση πληροφοριών και τη διοργάνωση συνεδριάσεων και συνεδρίων.
            
         
               (4)
            
            
               Σύμφωνα με τον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (4), μπορούν να καθοριστούν στόχοι της Ένωσης για τη μείωση του επιπολασμού τους, ενώ και τα κράτη μέλη θα πρέπει να καταρτίσουν εθνικά προγράμματα ελέγχου προκειμένου να επιτευχθούν οι εν λόγω στόχοι. Η Ευρωπαϊκή Αρχή για την Ασφάλεια των Τροφίμων (EFSA) ενέκρινε, στις 9 Δεκεμβρίου 2009, επιστημονική γνώμη σχετικά με τον ποσοτικό προσδιορισμό του κινδύνου που παρουσιάζει το κρέας κοτόπουλων κρεατοπαραγωγής για την καμπυλοβακτηρίωση στον άνθρωπο στην Ευρωπαϊκή Ένωση (5). Σύμφωνα με τη γνώμη αυτή, η καμπυλοβακτηρίωση είναι η πιο συχνά αναφερόμενη τροφιμογενής λοίμωξη στην Ευρωπαϊκή Ένωση (πιθανώς 20 εκατομμύρια κρούσματα κλινικής καμπυλοβακτηρίωσης ετησίως). Η EFSA ενέκρινε επίσης, στις 11 Μαρτίου 2010, επιστημονική γνώμη σχετικά με την ποσοτική εκτίμηση της μικροβιολογικής επικινδυνότητας της σαλμονέλας σε χοίρους σφαγής και αναπαραγωγής (6), σύμφωνα με την οποία περίπου το 10-20 % των λοιμώξεων από σαλμονέλα στον άνθρωπο στην Ένωση μπορεί να αποδοθεί στον συνολικό πληθυσμό χοίρων. Πριν από τον ορισμό στόχου για τη μείωση του επιπολασμού των εν λόγω συγκεκριμένων ζωοανθρωπονόσων στην Ευρωπαϊκή Ένωση, σύμφωνα με το άρθρο 4 παράγραφος 4 στοιχείο α) του κανονισμού (ΕΚ) αριθ. 2160/2003, απαιτείται ανάλυση των αναμενόμενων εξόδων και κερδών.
            
         
               (5)
            
            
               Σύμφωνα με το άρθρο 6 παράγραφος 4 του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (7), οι υπεύθυνοι επιχειρήσεων τροφίμων που εισάγουν τρόφιμα τα οποία περιέχουν τόσο προϊόντα φυτικής προέλευσης όσο και μεταποιημένα προϊόντα ζωικής προέλευσης πρέπει να εξασφαλίσουν ότι τα μεταποιημένα προϊόντα ζωικής προέλευσης που περιέχονται στα τρόφιμα αυτά ικανοποιούν τις σχετικές απαιτήσεις του κανονισμού. Πρέπει, περαιτέρω, να είναι σε θέση να αποδείξουν ότι το έπραξαν κατά τη διάρκεια επίσημων ελέγχων. Εξαιτίας του δυνητικά υψηλού αντικτύπου των εν λόγω κανόνων, στον κανονισμό (ΕΚ) αριθ. 1162/2009 (8) θεσπίστηκαν μεταβατικές διατάξεις που παρεκκλίνουν από ορισμένους από αυτούς τους κανόνες και ισχύουν έως τις 31 Δεκεμβρίου 2013, ενώ εξετάζεται και πιθανή τροποποίηση της προαναφερόμενης διάταξης του κανονισμού (ΕΚ) αριθ. 853/2004. Μετά το τέλος των μεταβατικών ρυθμίσεων θα πρέπει να εκτιμηθούν οι συνέπειες των εν λόγω νέων πιθανών κανόνων στους υπευθύνους επιχειρήσεων και στους επίσημους ελέγχους.
            
         
               (6)
            
            
               Ο κανονισμός (ΕΚ) αριθ. 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα (9) εφαρμόζει τα γενικά και ειδικά μέτρα υγιεινής που αναφέρονται στο άρθρο 4 του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (10). Ο κανονισμός (ΕΚ) αριθ. 2073/2005 ορίζει μια αναλυτική μέθοδο αναφοράς για την ανίχνευση ισταμίνης σε ορισμένα αλιευτικά προϊόντα που πρέπει να χρησιμοποιείται στο πλαίσιο επίσημων ελέγχων. Ο αντίκτυπος αυτής της μεθόδου αναφοράς στην ευαισθησία και την ειδικότητα θα πρέπει να αξιολογηθεί με βάση το πρότυπο AOAC 977.13 του Codex Alimentarius (11). Η μελέτη αυτή θα πρέπει να διεξαχθεί από το Κοινό Κέντρο Ερευνών (ΚΚΕρ).
            
         
               (7)
            
            
               Πρέπει να εξεταστεί η δυνατότητα επανεξέτασης των ισχυόντων κανόνων για την επιθεώρηση κρέατος που προβλέπεται στον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (12). Το 2011 θα πρέπει να διοργανωθεί σειρά συνεδρίων και συνεδριάσεων που θα συμπληρωθεί από μελέτες για την αξιολόγηση των αποτελεσμάτων των πιλοτικών μελετών με στόχο τη συζήτηση του ζητήματος αυτού με αρμόδιες αρχές των κρατών μελών και τρίτων χωρών, με εκπροσώπους των ενδιαφερόμενων μερών και διεθνείς επιστημονικούς οργανισμούς.
            
         
               (8)
            
            
               Η οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον (13) και ο κανονισμός (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (14) θεσπίζουν τους όρους για τη διάθεση στην αγορά και τη χρήση ΓΤΟ και προϊόντων που περιέχουν ή που προέρχονται από ΓΤΟ στην Ευρωπαϊκή Ένωση. Οι κανόνες για τη διεξαγωγή επίσημων ελέγχων ώστε να επαληθευτεί η συμμόρφωση με τις διατάξεις και των δύο νομικών πράξεων ορίζονται με τον κανονισμό (ΕΚ) αριθ. 882/2004. Την περίοδο 2010-2011 πραγματοποιήθηκαν δύο αξιολογήσεις προκειμένου να εκτιμηθεί σε ποιο βαθμό αυτό το νομοθετικό πλαίσιο πέτυχε τον στόχο του της προστασίας της ανθρώπινης υγείας, της υγείας των ζώων και του περιβάλλοντος, καθώς και τα συμφέροντα του καταναλωτή, ενώ παράλληλα εξασφάλιζε την αποτελεσματική λειτουργία της εσωτερικής αγοράς. Θα πρέπει να διεξαχθούν μελέτες σχετικά με θέματα τα οποία δεν εξετάστηκαν σε βάθος στις εν λόγω αξιολογήσεις, όπως η επισήμανση της απουσίας ΓΤΟ σε προϊόντα. Θα πρέπει να διοργανωθεί σειρά συνεδρίων για να αυξηθεί η γνώση όσον αφορά την τρέχουσα εφαρμογή του νομικού πλαισίου για τις ΓΤΟ από τα κράτη μέλη και για να εξασφαλιστεί η συνέχεια που θα δοθεί στην έκθεση της Επιτροπής, της 15ης Απριλίου 2011, για τις κοινωνικοοικονομικές επιπτώσεις της καλλιέργειας ΓΤΟ (15), όπως ζητείται στα συμπεράσματα του Συμβουλίου του Δεκεμβρίου του 2008.
            
         
               (9)
            
            
               Ο κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (16) και ο κανονισμός (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων (17) ορίζουν νέους κανόνες για τα πρόσθετα τροφίμων και τις αρωματικές ύλες με σκοπό την εξασφάλιση της αποτελεσματικής λειτουργίας της εσωτερικής αγοράς, ενώ παράλληλα εξασφαλίζουν υψηλό επίπεδο προστασίας της ανθρώπινης υγείας και υψηλό επίπεδο προστασίας των καταναλωτών, συμπεριλαμβανομένης της προστασίας των συμφερόντων των καταναλωτών. Από την 20η Ιανουαρίου 2011 και μετά, εφαρμόζονται και οι δύο κανονισμοί. Τα ενδιαφερόμενα μέρη και οι καταναλωτές θα πρέπει να ενημερωθούν σχετικά με το νέο νομικό πλαίσιο, τους κανόνες του, την περαιτέρω εφαρμογή του και τις συνέπειές του για αυτούς, προκειμένου να ευαισθητοποιηθούν και να συμβάλουν στην εφαρμογή των εν λόγω νέων κανόνων.
            
         
               (10)
            
            
               Η παρούσα απόφαση χρηματοδότησης μπορεί επίσης να καλύπτει την καταβολή τόκων υπερημερίας βάσει του άρθρου 83 του δημοσιονομικού κανονισμού και του άρθρου 106 παράγραφος 5 των κανόνων εφαρμογής.
            
         
               (11)
            
            
               Για την εφαρμογή της παρούσας απόφασης είναι σκόπιμο να δοθεί ο ορισμός του όρου «ουσιώδης μεταβολή» κατά την έννοια του άρθρου 90 παράγραφος 4 των κανόνων εφαρμογής,
            
         ΑΠΟΦΑΣΙΖΕΙ:
   Άρθρο 1
   Το ετήσιο πρόγραμμα εργασίας για την εφαρμογή του άρθρου 66 παράγραφος 1 στοιχείο γ) του κανονισμού (ΕΚ) αριθ. 882/2004, όπως ορίζεται στο παράρτημα, εγκρίνεται.
   Το πρόγραμμα εργασίας αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού.
   Άρθρο 2
   Η μέγιστη συνεισφορά που επιτρέπει η παρούσα απόφαση για την εφαρμογή του προγράμματος ορίζεται σε 1 095 000 EUR, που θα αναληφθούν από την ακόλουθη γραμμή του γενικού προϋπολογισμού της Ευρωπαϊκής Ένωσης για το 2011:
   
               —
            
            
               Γραμμή του προϋπολογισμού 17 04 07 01: 1 095 000 EUR.
            
         Οι εν λόγω πιστώσεις μπορεί επίσης να καλύπτουν τόκους υπερημερίας.
   Άρθρο 3
   Τυχόν αλλαγές στις επιχορηγήσεις συγκεκριμένων ενεργειών που καλύπτονται από το πρόγραμμα εργασίας, το άθροισμα των οποίων δεν υπερβαίνει το 10 % της μέγιστης συνεισφοράς που προβλέπεται στο άρθρο 2 της παρούσας απόφασης, δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, υπό την προϋπόθεση ότι δεν επηρεάζουν αισθητά τον χαρακτήρα και το αντικείμενο του προγράμματος εργασίας.
   Ο διατάκτης μπορεί να εγκρίνει τυχόν αλλαγές, σύμφωνα με τις αρχές της χρηστής δημοσιονομικής διαχείρισης και της αναλογικότητας.
   Άρθρο 4
   Η παρούσα απόφαση απευθύνεται στους κύριους διατάκτες.
   
      Βρυξέλλες, 12 Σεπτεμβρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 248 της 16.9.2002, σ. 1.
   
      (2)  ΕΕ L 357 της 31.12.2002, σ. 1.
   
      (3)  ΕΕ L 165 της 30.4.2004, σ. 1.
   
      (4)  ΕΕ L 325 της 12.12.2003, σ. 1.
   
      (5)  Δελτίο EFSA 2010·8(1):1437.
   
      (6)  Δελτίο EFSA 2010·8(4):1547.
   
      (7)  ΕΕ L 139 της 30.4.2004, σ. 55.
   
      (8)  ΕΕ L 314 της 1.12.2009, σ. 10.
   
      (9)  ΕΕ L 338 της 22.12.2005, σ. 1.
   
      (10)  ΕΕ L 139 της 30.4.2004, σ. 1.
   
      (11)  http://www.codexalimentarius.net
   
      (12)  ΕΕ L 139 της 30.4.2004, σ. 206.
   
      (13)  ΕΕ L 106 της 17.4.2001, σ. 1.
   
      (14)  ΕΕ L 268 της 18.10.2003, σ. 1.
   
      (15)  COM(2011) 214.
   
      (16)  ΕΕ L 354 της 31.12.2008, σ. 16.
   
      (17)  ΕΕ L 354 της 31.12.2008, σ. 34.
   
      ΠΑΡΑΡΤΗΜΑ
      
         Κανονισμός (ΕΚ) αριθ. 882/2004 — Πρόγραμμα εργασίας για το 2011
      
      1.   Εισαγωγή
      
      Το παρόν πρόγραμμα περιλαμβάνει οκτώ μέτρα εφαρμογής για το έτος 2011. Με βάση το άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004 σχετικά με την ενωσιακή χρηματοδότηση μέτρων που απαιτούνται για την εξασφάλιση της εφαρμογής του κανονισμού, η κατανομή του προϋπολογισμού και οι κύριες ενέργειες είναι οι εξής:
      Για δημόσιες συμβάσεις (στο πλαίσιο άμεσης κεντρικής διαχείρισης)
      
                  —
               
               
                  Ανάλυση εξόδων και κερδών από τον καθορισμό στόχων για τη μείωση της καμπυλοβακτηρίωσης και της σαλμονέλας στα σχετικά στάδια της τροφικής αλυσίδας: 200 000 EUR
               
            
                  —
               
               
                  Εκτίμηση επιπτώσεων των νέων πιθανών κανόνων στο πλαίσιο της αναθεώρησης του πακέτου υγιεινής, ιδίως λόγω της λήξης των μεταβατικών ρυθμίσεων που παρεκκλίνουν από ορισμένες διατάξεις του κανονισμού (ΕΚ) αριθ. 853/2004 για τον καθορισμό ειδικών κανόνων υγιεινής για τα τρόφιμα ζωικής προέλευσης: 150 000 EUR
               
            
                  —
               
               
                  Εκτίμηση επιπτώσεων της αναλυτικής μεθόδου αναφοράς που χρησιμοποιείται για την εφαρμογή του κριτηρίου ασφάλειας τροφίμων όσον αφορά την ισταμίνη στον κανονισμό (ΕΚ) αριθ. 2073/2005 περί μικροβιολογικών κριτηρίων για τα τρόφιμα σχετικά με την ειδικότητα και την ευαισθησία των δοκιμών σε σύγκριση με το πρότυπο AOAC 977.13 του Codex Alimentarius: 55 000 EUR
               
            
                  —
               
               
                  Μελέτες που συνδέονται με την αναθεώρηση του ισχύοντος συστήματος επιθεώρησης κρέατος: ανάλυση της αξιολόγησης του αποτελέσματος των πιλοτικών μελετών, συμπεριλαμβανομένων των αναμενόμενων εξόδων και κερδών που συνδέονται με νέες προσεγγίσεις ως προς τους ελέγχους υγιεινής στον τομέα του κρέατος, όπως προβλέπεται στο άρθρο 17 παράγραφος 4 στοιχείο α) σημείο iii) του κανονισμού (ΕΚ) αριθ. 854/2004 για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο: 100 000 EUR
               
            
                  —
               
               
                  Συνέδρια και συνεδριάσεις με αρμόδιες αρχές των κρατών μελών και τρίτων χωρών, εκπροσώπους ενδιαφερόμενων μερών και διεθνείς επιστημονικές οργανώσεις σχετικά με την αναθεώρηση των ισχυόντων κανόνων για την επιθεώρηση κρέατος που προβλέπονται στον κανονισμό (ΕΚ) αριθ. 854/2004 για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο: 100 000 EUR
               
            
                  —
               
               
                  Μελέτες σχετικά με θέματα που συνδέονται με τους ΓΤΟ: 300 000 EUR
               
            
                  —
               
               
                  Σειρά συνεδρίων σχετικά με την εφαρμογή του νομικού πλαισίου για τους ΓΤΟ και σχετικά με τις κοινωνικοοικονομικές συνέπειες της καλλιέργειας ΓΤΟ: 40 000 EUR
               
            
                  —
               
               
                  Πακέτο ενημέρωσης ενδιαφερόμενων μερών και καταναλωτών σχετικά με τα πρόσθετα τροφίμων και τις αρωματικές ύλες (δελτίο πληροφοριών, οδηγός τσέπης, δικτυακός τόπος, βίντεο, συνέντευξη Τύπου και/ή δελτίο Τύπου): 150 000 EUR
               
            2.   Πρόγραμμα εργασίας για το 2011 — Προμήθειες
      
      Το συνολικό ύψος των πιστώσεων που έχουν διατεθεί από τον προϋπολογισμό για τις συμβάσεις προμηθειών για το 2011 ανέρχεται σε 1 095 000 EUR.
      2.1.   Ανάλυση εξόδων και κερδών από τον καθορισμό στόχων για τη μείωση της καμπυλοβακτηρίωσης και της σαλμονέλας στα σχετικά στάδια της τροφικής αλυσίδας
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Ανάλυση εξόδων και κερδών από τον καθορισμό στόχων για τη μείωση της καμπυλοβακτηρίωσης και της σαλμονέλας στα σχετικά στάδια της τροφικής αλυσίδας, σύμφωνα με το άρθρο 4 παράγραφος 4 στοιχείο α) του κανονισμού (ΕΚ) αριθ. 2160/2003 για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      200 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Σύναψη ειδικής σύμβασης παροχής υπηρεσιών βάσει της σύμβασης-πλαισίου SANCO/2008/01/055
      2.2.   Εκτίμηση επιπτώσεων των νέων πιθανών κανόνων στο πλαίσιο της αναθεώρησης του πακέτου υγιεινής, ιδίως λόγω της λήξης των μεταβατικών ρυθμίσεων που παρεκκλίνουν από ορισμένες διατάξεις του κανονισμού (ΕΚ) αριθ. 853/2004 για τον καθορισμό ειδικών κανόνων υγιεινής για τα τρόφιμα ζωικής προέλευσης
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Εκτίμηση επιπτώσεων των νέων πιθανών κανόνων στο πλαίσιο της αναθεώρησης του πακέτου υγιεινής ιδίως λόγω της λήξης των μεταβατικών ρυθμίσεων που παρεκκλίνουν από ορισμένες διατάξεις του κανονισμού (ΕΚ) αριθ. 853/2004 για τον καθορισμό ειδικών κανόνων υγιεινής για τα τρόφιμα ζωικής προέλευσης
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      150 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Σύναψη ειδικής σύμβασης παροχής υπηρεσιών βάσει της σύμβασης-πλαισίου SANCO/2008/01/055
      2.3.   Εκτίμηση επιπτώσεων της αναλυτικής μεθόδου αναφοράς που χρησιμοποιείται για την εφαρμογή του κριτηρίου ασφάλειας τροφίμων όσον αφορά την ισταμίνη στον κανονισμό (ΕΚ) αριθ. 2073/2005 σχετικά με την ειδικότητα και την ευαισθησία των δοκιμών σε σύγκριση με το πρότυπο AOAC 977.13 του Codex Alimentarius
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία διοικητική ρύθμιση
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Εκτίμηση επιπτώσεων της αναλυτικής μεθόδου αναφοράς που χρησιμοποιείται για την εφαρμογή του κριτηρίου ασφάλειας τροφίμων όσον αφορά την ισταμίνη στον κανονισμό (ΕΚ) αριθ. 2073/2005 περί μικροβιολογικών κριτηρίων για τα τρόφιμα σχετικά με την ειδικότητα και την ευαισθησία των δοκιμών σε σύγκριση με το πρότυπο AOAC 977.13 του Codex Alimentarius
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      55 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Σύναψη μίας διοικητικής ρύθμισης με το Κοινό Κέντρο Ερευνών (ΚΚΕρ) της Επιτροπής
      2.4.   Μελέτες που συνδέονται με την αναθεώρηση των ισχυόντων κανόνων σχετικά με την επιθεώρηση κρέατος
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία ή περισσότερες συμβάσεις
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Ανάλυση των αναμενόμενων εξόδων και κερδών και πιλοτικών έργων που συνδέονται με νέες προσεγγίσεις ως προς τους ελέγχους υγιεινής στον τομέα του κρέατος όπως προβλέπεται στο άρθρο 17 παράγραφος 4 στοιχείο α) σημείο iii) του κανονισμού (ΕΚ) αριθ. 854/2004 για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      100 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Σύναψη ειδικής σύμβασης παροχής υπηρεσιών βάσει της σύμβασης-πλαισίου SANCO/2008/01/055
      2.5.   Συνέδρια και συνεδριάσεις σχετικά με την αναθεώρηση των ισχυόντων κανόνων σχετικά με την επιθεώρηση κρέατος
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία ή περισσότερες συμβάσεις
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (EAN EINAI ΔΥΝΑΤΟΝ)
      Συνέδρια και συνεδριάσεις με αρμόδιες αρχές των κρατών μελών και τρίτων χωρών, εκπροσώπους ενδιαφερόμενων μερών και διεθνείς επιστημονικές οργανώσεις σχετικά με την αναθεώρηση των ισχυόντων κανόνων για την επιθεώρηση κρέατος που προβλέπονται στον κανονισμό (ΕΚ) αριθ. 854/2004 για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      100 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Σύναψη μίας ή περισσότερων ειδικών συμβάσεων παροχής υπηρεσιών βάσει της σύμβασης-πλαισίου SANCO/2009/A1/005/Μέρος 2
      2.6.   Μελέτες σχετικά με θέματα που συνδέονται με ΓΤΟ
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία ή περισσότερες συμβάσεις ανάλογα με τα αποτελέσματα των δύο διεξαγόμενων αξιολογήσεων
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (EAN EINAI ΔΥΝΑΤΟΝ)
      Μελέτες σχετικά με θέματα που δεν εξετάστηκαν σε βάθος στις δύο αξιολογήσεις του νομικού πλαισίου της ΕΕ για τους ΓΤΟ
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      300 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Σύναψη μίας ή περισσότερων ειδικών συμβάσεων παροχής υπηρεσιών βάσει της σύμβασης πλαισίου SANCO/2008/01/055
      2.7.   Σειρά συνεδρίων σχετικά με την εφαρμογή του νομικού πλαισίου για τους ΓΤΟ και σχετικά με τις κοινωνικοοικονομικές συνέπειες της καλλιέργειας ΓΤΟ
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία ή περισσότερες συμβάσεις, ανάλογα με τις διαδικασίες παροχής οργανωτικής και υλικοτεχνικής βοήθειας.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (EAN EINAI ΔΥΝΑΤΟΝ)
      Σειρά συνεδρίων σχετικά με την εφαρμογή του νομικού πλαισίου για τους ΓΤΟ και σχετικά με τις κοινωνικοοικονομικές συνέπειες της καλλιέργειας ΓΤΟ
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      40 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Σύναψη μίας ή περισσότερων ειδικών συμβάσεων παροχής υπηρεσιών βάσει της σύμβασης πλαισίου SANCO/2009/A1/005/Μέρος 2
      2.8.   Πακέτο πληροφοριών για τα ενδιαφερόμενα μέρη και τους καταναλωτές σχετικά με τα πρόσθετα τροφίμων και τις αρωματικές ύλες
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 66 παράγραφος 1 στοιχείο γ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Πέντε συμβάσεις, εφόσον το έργο δεν μπορεί να γίνει εσωτερικά
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (EAN EINAI ΔΥΝΑΤΟΝ)
      Πακέτο πληροφοριών για τα ενδιαφερόμενα μέρη και τους καταναλωτές σχετικά με τους νέους καταλόγους εγκεκριμένων προσθέτων τροφίμων και αρωματικών υλών και τους όρους χρήσης:
      
                  —
               
               
                  δελτίο πληροφοριών με βασικά στοιχεία και ερωτήσεις και απαντήσεις,
               
            
                  —
               
               
                  οδηγός τσέπης για την υποβοήθηση των καταναλωτών να αναγνωρίζουν τα πρόσθετα τροφίμων όταν αγοράζουν τρόφιμα,
               
            
                  —
               
               
                  δικτυακός τόπος με συνδέσμους προς τη βάση δεδομένων,
               
            
                  —
               
               
                  βίντεο για την προσέλκυση της προσοχής στον δικτυακό τόπο,
               
            
                  —
               
               
                  συνέντευξη Τύπου και/ή δελτίο Τύπου για τη διάθεση του πακέτου πληροφοριών προς τα ενδιαφερόμενα μέρη και τους καταναλωτές
               
            ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Κατά προσέγγιση κατά τη διάρκεια του τρίτου ή του τέταρτου τριμήνου του 2011.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      150 000 EUR
      ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
      Άνευ αντικειμένου